
R E F E R A T   D E   A P R O B A R E
pentru modificarea Hotărârii Consiliului Local nr. 116/2024 privind sărbătorirea Zilelor Municipiului Brad, Ediţia a XX - a



Prin Hotărârea Consiliului Local nr. 116/2024 s-a alocat din bugetul local al Municipiului Brad pe anul 2024 suma de 250.000 lei pentru manifestările dedicate Zilelor Municipiului Brad, Ediția a XX – a. 
La această sumă se preconiza, raportat la anii precedenți, că se încasează venituri suplimentare provenite din sponsorizări și alte sume încasate din taxa pentru ocuparea domeniului public suficiente pentru acoperirea tuturor cheltuielilor.
Având în vedere faptul că în acest an, contrar așteptărilor, veniturile provenite din sponsorizări și alte sume încasate din taxa pentru ocuparea domeniului public nu sunt suficiente pentru a acoperi toate cheltuielile ocazionate cu acest eveniment, au fost identificate sume disponibile la unele capitole bugetare și redistribuite la capitolul bugetar ”Cultură, recreere și religie”. 
În contextul celor de mai sus, am inițiat prezentul proiect de hotărâre prin care am propus modificarea Hotărârii Consiliului Local nr. 116/2024, în sensul alocării din bugetul local al Municipiului Brad pe anul 2024, capitolul bugetar ”Cultură, recreere și religie” a sumei de 425.000 lei, la care se adaugă veniturile provenite din sponsorizări și alte venituri alte venituri încasate din taxa de ocupare a domeniului public cu prilejul Zilelor Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susținerea propunerii mele prevederile Hotărârea Consiliului Local al Municipiului Brad nr. 32/2024 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2024, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legea nr. 273/2006 privind finanţele publice locale, cu modificările şi completările ulterioare, ale art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, ale  art. 11 alin. 4 din Legea nr. 554/2004 a contenciosului administrativ, actualizată.

